Larg deschideți poarta - 25 Decembrie 2021 - Ighiel - Alba

Mon, 10 Jan 2022 18:57:58 +0000

⁣Larg deschideți poarta sufletelor voastre,
N-am venit să cerem, am venit să dăm,
Am venit s-aducem Vestea cea mai bună,
Și-mpreună astăzi să ne bucurăm.

Inima vă salte azi de bucurie
Că se naște iară Copilașul Sfânt
Ceru-ntreg îi cântă, îngerii sunt veseli,
Să-L slăvim și noi pe Copilașul Sfânt.

Larg deschideți poarta sufletelor voastre,
S-ascultați colinda-n seara de Crăciun.
Larg deschideți poarta să-L primiți pe Pruncul,
Că se naște azi în staulul străbun.

Inima vă salte azi de bucurie
Că se naște iară Copilașul Sfânt
Ceru-ntreg îi cântă, îngerii sunt veseli,
Să-L slăvim și noi pe Copilașul Sfânt.

Acceptați ca Pruncul să vă vină-n casă,
Oferiți-i astăzi locul cel mai bun
El vă va da pace și lumină-n suflet,
S-aveți bucurie-n noaptea de Crăciun.

Inima vă salte azi de bucurie
Că se naște iară Copilașul Sfânt
Ceru-ntreg îi cântă, îngerii sunt veseli,
Să-L slăvim și noi pe Copilașul Sfânt.