De mic copil am învăţat - 6 Martie 2022 - Grup de copii din Oastea Domnului - Ighiel, Alba

Sun, 06 Mar 2022 19:10:48 +0000

⁣⁣De mic copil am învăţat - Mamă roagă-te pentru mine!

De mic copil am învăţat
Cum să mănânc, cum să mă îmbrac;
Le stiu de la mama mea,
Fiindcă ea mă sfătuia. –
Dar a venit o zi când am simţit,
Că mama mea atât mi-a lipsit;
Atunci când la şcoală am plecat,
Cu lacrimi ea m-a îmbrăţişat.

R: Mamă, roagă-te pentru mine !
Vreau să ne vedem cu bine !
Cu mine să fie Isus,
Aşa cum mi-ai spus.

Iar când voi fi puţin mai mare,
De voi pleca în depărtare;
La şcoală sau la muncă de voi fi,
Şi-atunci mama mea, te voi iubi.

Şi-atunci când mă voi căsători,
Eu tot copilul tău voi fi;
Sau anii grei de-or fi în viaţa ta,
Tot mama mea vei rămânea.