'Naintea Ta Isus iubit - Alba Iulia - 2019

Sat, 30 Mar 2019 23:47:59 +0000

Adunarea anuala a Oastei Domnului din Alba Iulia - 2019

'Naintea Ta Isus iubit, vin azi încrezător,
că Tu de-aceea Te-ai jertfit, să-mi fii Mântuitor;
Din cât cunosc al Tău Cuvânt doresc să Te ascult;
Tu, bucurii din Cerul sfânt, mi-ai dat mereu mai mult.

Eu altceva nimic n-aduc decât o vină grea
şi unde Doamne să apuc decât spre mila Ta?
În mine nimic nu e bun, tot ce-am făcut e rău,
nădejdea toată îns-o pun în ajutorul Tău.

Gol nimeni n-a venit 'napoi din cei ce Te-au căutat,
căci Tu din orişice nevoi i-ai scos când Te-au rugat;
De-aceea dar, acum şi eu cu lacrimi vin şi cer
să mântui şi sufletul meu, să nu mă laşi să pier!