În seara minunată

Sun, 06 Jan 2019 20:53:31 +0000

În seara minunata
În seara minunată noi iar vă colindăm
cum Maica preacurată născu în Betleem,
un Prunc sărac în iesle, Mesia cel vestit,
Isus Hristos din ceruri, la noi jos a venit.

Păstorii fac de strajă în jurul turmei lor,
deodată-n miez de noapte un înger vine-n zbor:
" V-aduc o veste bună, nu vă înspăimântaţi:
Vi s-a născut Mesia! Mergeţi de vă-nchinaţi! "

Ei au pornit îndată, grăbiţi spre Betleem:
Să mergem dar cu toţii, Hristos ca să-L vedem!
Ei L-au găsit întocmai cum îngerul a spus,
s-au închinat cu cinste şi daruri i-au adus.

Iar tu, de vrei, creştine, să-i dai mărire Lui
cu noi alături cântă, să spunem orişicui
că El ne mântuieşte de orişice păcat.
Slăvit să fii, Isuse, şi binecuvântat!