Aș dori să pot fi soare - Majorat Andreea Opruța

Tue, 14 Sep 2021 15:52:41 +0000

⁣Aș dori să pot fi soare
Drag Mîntuitorul meu
ca s-arat cu strălucire
a Ta dragoste mereu.

Aș dori să pot Isuse
să fiu vîntul neoprit
ca să port a Ta mireasmă
pretutindeni fericit.

Aș dori să pot fi marea
fără țărm și fără fund
bogăția milei Tale
s-o arat și s-o ascund.

Aș dori să pot fi rugul
scînteind nemistuit
să-Ți arat înștiințarea
focului fără sfîrșit.

Aș dori să pot fi-altarul
cu nestinsul jertfei jar
ca s-arat cum Ți-e chemarea
cît mai este încă har.

Și-aș dori să fiu minune
lacrimă și imn mereu
ca s-arat ceva din Tine
Drag Mîntuitorul meu!