O crește-mi iubirea - 31 Decembrie 2021 - Oastea Domnului - Alba Iulia

Fri, 11 Mar 2022 20:56:51 +0000

O crește-mi iubirea în inima mea
Isuse, Isuse, mereu Te-aș ruga
îmi umple cu harul pe care-l aștept
și ochii și graiul și inima-n piept.

O crește-mi iubirea Isuse Iubit
să fiu de-a ei haruri deplin copleșit
revarsă-mi-o-n suflet cu val după val
ca rîul ce crește de dă peste mal.

O crește-mi iubirea Iubite Isus
în starea și-n locul în care m-ai pus
să port pretutindeni belșugu-i de har
și-a ei revărsare să n-aibă hotar.

O crește-mi iubirea cu rodu-i sfințit
chiar numai cu ură de-aș fi răsplătit
să nu pot Isuse trăi fără ea
- o crește-mi iubirea în inima mea.

—Traian Dorz