Să dăm mulţumire - Majorat Darius Samoilă

Thu, 19 Jan 2023 22:48:24 +0000

Adunare de majorat - Darius Samoil⁣ă

⁣Să dăm mulţumire,
în rugă uniţi,
de anii tăi, frate,
cu-ai noştri-mpletiţi!
şi mâine de-asemeni
să fim ca un roi,
nici noi fără tine, nici tu fără noi;

Uniţi în credinţă
să mergem la fel,
pe singura cale,
spre singurul ţel;
să fim totdeauna
un singur şuvoi,
nici noi fără tine
nici tu fără noi;

Pe Mările Roşii
a'lumii aceşti
să ducem mesajul
iubirii cereşti;
s-ajungem la ţintă
întregul convoi;
nici noi fără tine, nici tu fără noi!

Şi atunci când Păstorul
striga-va din cer,
să nu fie nimeni
din turmă stingher
să nu plânga nimeni
privind înapoi...
nici noi fără tine,
nici tu fără noi!

Ci sus, unde aştrii
în cântec s-aştern,
să stăm sub menora*
din Templul etern;
în căntec de harpe,
de flaut, de-oboi...
Şi noi lângă tine, şi tu lângă noi!