Departe eşti încă, curată fecioară - Denisa Braic, Ighiel - Alba

Thu, 11 Apr 2019 23:36:49 +0000

Duminică, 7 Aprilie 2019 - Denisa Braic Ighiel- Alba

1. Departe eşti încă curată fecioară
Şi ape şi codri şi munţi te-nconjoară
Şi munca-ndelungă te ţine, te ţine
Şi dulcele Mire nu vine, nu vine...

R: Mai coase, mai ţese, mai cântă, mai plânge
Mai încă puține podoabe a-ţi strânge
Puţine suspine şi tot mai puţine
Căci dulcele Mire grăbeşte spre tine.

2. Departe ești încă - și noaptea-i târzie,
Și candela-ți arde în casa pustie,
Și-i grea așteptarea - și lacrima-ți vine
Dar dulcele Mire gândește la tine...

3. Azi, orice iubire din urmă-ți dispare,
Doar una-i aprinsă, și scumpă, și mare,
Și zidul te-apasă, și lanțul te ține,
Iar dulcele Mire nu vine, nu vine...

4. Mai greu trec ca anii clipitele tale,
Priveşti prin zăbrele departe, pe cale,
Tresari, când se-aude un pas care vine,
Dar dulcele Mire gândește la tine...

5. Așteaptă! - mai încă puţină-aşteptare,
Puțină veghere, puțină răbdare,
Dar până când, oare, acestea vor ține
Iar dulcele Mire nu vine, nu vine...